ПРИЛОЖЕНИЕ № 19

ПРОЕКТ!

ДОГОВОР

ЗА УСЛУГА

№............................

Днес, ………………..2015 год., в гр. Харманли, между:

Община Харманли със седалище и адрес на управление- гр.Харманли пл.”Възраждане” № 1, БУЛСТАТ 000903939, представлявана от Михаил Христов Лисков - Кмет на Общината и Николай Димитров Колев – Гл. счетоводител, наричана накратко ВЪЗЛОЖИТЕЛ, от една

и

„……………………………, ЕИК …………………, със седалище и адрес на управление, представлявано от …………………………., наричано по-долу за краткост – ИЗПЪЛНИТЕЛ,

на основание чл. 41 от Закона за обществените поръчки (ЗОП), като се взеха предвид предмета на обществената поръчка и в изпълнение на Решение № .......... на ВЪЗЛОЖИТЕЛЯ за определяне на ИЗПЪЛНИТЕЛ и всички предложения от приложената оферта на участника, въз основа на които е определен за изпълнител, се подписа настоящият договор за следното:

**РАЗДЕЛ I. ПРЕДМЕТ НА ДОГОВОРА**

1. Възложителят възлага, а Изпълнителят приема да извърши: услуги по изработване на работни инвестиционни проекти за съответно предписаните конкретни мерки за енергийна ефективност, във връзка с изпълнение на „Националната програма за енергийна ефективност на многофамилните жилищни сгради” на одобрените за 100% безвъзмездно финансиране по програмата сгради на територията на Община Харманли и осъществяване на авторски надзор по време на строителството, **съгласно разпоредбите на настоящия договор, техническото и ценовото предложение от офертата на изпълнителя - приложения № 3 и 4, които са неразделна част от настоящия договор.**

**2.Предметът по този договор ще се изпълнява само и единствено за одобрени сгради по НПЕЕМЖС, за които има подписан Договор между Община Харманли и СС за конкретна многофамилна жилищна сграда - Приложение № 10 от Методическите указания на МРРБ, утвърдени по НПЕЕ, приета с ПМС № 18 от 2.02.2015 г.. и Договор за целево финансиране между Българска банка за развитие АД, Община Харманли и Областен управител Хасково- Приложение № 11 за осигурено финансиране на конкретната сграда. 3.Възлагането на деиност 1- работен инвестиционен проект- става с Приложение № 20, неразделна част от настоящия договор.**

**4. Възлагането на деиност 2- авторски надзор- става чрез писмо до Изпълнителя.**

**Възложителят не се задължава да възложи цялото прогнозно (предвидено) количество за периода на действие на договора – 31.12.2016г., а ще заявява в съответствие с нуждите си и в съответствие с броя на сградите, за които има осигурено финансиране по Националната програма.**

2. Предметът по този договор ще се изпълнява само и единствено за одобрени сгради по НПЕЕМЖС, за които има подписан Договор между Община Харманли и СС за конкретна многофамилна жилищна сграда - Приложение № 10 от Методическите указания на МРРБ, утвърдени по НПЕЕ, приета с ПМС № 18 от 2.02.2015 г.. и Договор за целево финансиране между Българска банка за развитие АД, Община Харманли и Областен управител Хасково- Приложение № 11 за осигурено финансиране на конкретната сграда.

3. ИЗПЪЛНИТЕЛЯТ се задължава да изработи работни инвестиционни проекти в съответствие с изискванията на Закона за устройство на територията и другите нормативни актове и заданието за проектиране.

4.Осъществяването на предмета на договора ще се възложи с изрични възлагателни писма(поотделно за проектиране и авторски надзор- Приложение № 20) за съответните обекти .

5. Място на изпълнение на договора: на територията на община Харманли

**II. ЦЕНИ, СРОКОВЕ, ЗАПЛАЩАНЕ**

1. Общата стойност на договора не може да нахвърля максимално определената сума от ……………………. . лв. без ДДС. Възложителят не се задължава да възложи цялото прогнозно (предвидено) количество за периода на действие на договора, а ще заявява по реда установен в съответствие с нуждите си и в съответствие с броя на сградите, за които има осигурено финансиране по Националната програма.

2. Начин на образуване на цената е съгласно ценовата оферта на Изпълнителя:

Обща цена за изпълнение на поръчката ...... лв. без ДДС на кв. м. РЗП за сграда, в т.ч.:

Цена за изработване на работен инвестиционен проект:......... лв. без ДДС на кв. м. РЗП за сграда.

*Цена за:*

* *Част „ПБЗ“, където е необходимо*
* *План за управление на строителните отпадъци, където е необходимо*
* *Временна организация безопасност на движението, където е необходимо*

Общо ……………лв без ДДС. х 10 сгради = …………….лв без ДДС.

Цена за осъществяване на авторски надзор: ....... лв. без ДДС на час. /Възложителят предвижда приблизително 20 часа за сграда и приблизително 10 сгради

3. Финансирането за изпълнение на поръчката ще се осъществява от –целеви средства, предоставени на Община Харманли от Националната програма по енергийна ефективност на многофамилни жилищни сгради.

4. Срок на договора:

4.1а. Срок за изпълнение на дейсностите по изработване на работен инвестиционен проект за една сграда- ...............дни от датата на получаване на възлагателно писмо.

4.1б. Срок за изпълнение на дейсностите по изработване на работен инвестиционен проект за три сгради едновременно възложени- ...............дни от датата на получаване на възлагателно писмо.

4.2. Срок за изпълнение на авторски надзор по време на строителството за обект ............- от датата на получаване на възлагателно писмо до въвеждане на обекта в експоатация.

5. Договора се прекратява, ако не се възложат дейностите по изработване на работен инвестиционен проект (съобразно броя на обектите/конкретния обект) до 19 месеца от подписването му или не се осигури финансиране . В този случай Възложителя не дължи никакви неустойки на Изпълнителя.

6. Договора се прекратява, ако не се възложат дейностите по осъществяване на авторски надзор по време на строителството (съобразно броя на обектите/конкретния обект) до 19 месеца от подписването му.

7. Договора приключва с изпълнение на всички дейности предмет на настоящия договор или до изчерпване на финансовия ресурс по националната програмата.

8. Заплащането ще се извършва, както следва:

8.1. За изработване на работни инвестиционни проекти:

А. авансово плащане в размер на 35% /тридесет и пет процента/ от сумата определена в Приложение №20 - Възлагателно писмо. Изплащането се извършва в срок до 30 /тридесет/ календарни дни след подписване на Договор за целево финансиране / Приложение № 11 от Методическите указания на МРРБ, утвърдени по Националната програма за енергийна ефективност приета с ПМС №18 от 2.02.2015г./, представяне на оригинална данъчна фактура и Приложение №18 към договора - Запис на заповед за цялата стойност на авансовото плащане. Запис на заповед се освобождава след окончателното плащане за конкретната сграда.

Б. Окончателно плащане в размер на 65% /шестдесет и пет процента/ от стойността по възлагателното писмо, в срок до 30 /тридесет/ календарни дни след подписването на окончателен приемо-предавателен протокол между ВЪЗЛОЖИТЕЛ и ИЗПЪЛНИТЕЛ за извършената услуга и надлежно представена фактура.

Плащанията по настоящия договор ще се извършват изцяло по правилата на ББР и уговореното в Договор за целево финансиране Приложение № 11 от Методическите указания на МРРБ, утвърдени по Националната програма за енергийна ефективност е приета с ПМС № 18 от 2.02.2015 г.,.

Плащанията по настоящия договор ще се извършват в български лева, по посочената от Изпълнителя банкова сметка, както следва:

IBAN

BIC при „..” АД.

8.2. За осъществяване на авторски надзор: след въвеждане на обекта в експлоатация, платимо до 30 дневен срок от издаването на оригинална фактура, придружена с одобрени хонорар сметка и доклад за изпълнението на услугите по авторски надзор за извършване на документални проверки и проверки на място.

Извършват се плащания, както следва:

- Заедно с доклада ИЗПЪЛНИТЕЛЯТ представя одобрена хонорар сметка, както и оригинална фактура, отразяваща сумата по хонорар сметката.

- Преди извършване на плащане към ИЗПЪЛНИТЕЛЯТ, ВЪЗЛОЖИТЕЛЯТ извършва пълна документална проверка и проверка на мястото на изпълнението за удостоверяване извършването на заявените за плащане услуги.

- Въз основа на резултатите от документалната проверка ВЪЗЛОЖИТЕЛЯТ изготвя доклад за документална проверка и го представя на ИЗПЪЛНИТЕЛЯТ.

- В случай на препоръки в доклада от документалната проверка на ВЪЗЛОЖИТЕЛЯ, те са задължителни за изпълнение от ИЗПЪЛНИТЕЛЯТ в указания в доклада срок.

-Въз основа на резултатите от проверка на място ВЪЗЛОЖИТЕЛЯТ изготвя доклад от проверка на място и го представя на ИЗПЪЛНИТЕЛЯТ.

- В случай на препоръки в доклада от проверка на място на ВЪЗЛОЖИТЕЛЯ, те са задължителни за изпълнение от ИЗПЪЛНИТЕЛЯТ в указания в доклада срок.

- ВЪЗЛОЖИТЕЛЯТ извършва плащане, когато са изпълнени всички препоръки.

9. Отчитането/приемането на дейностите предмет на поръчката ще се извършва чрез:

9.1. Отчитането/приемането на дейностите по проектиране ще се извършва чрез:

Приемо – предавателен протокол за работен инвестиционен проект, разработен в обхвата на приложеното задание за проектиране, в три екземпляра на хартиен носител и един на електронен носител, отговарящи на Наредба №4 за обхвата и съдържанието на инвестиционните проекти.

Инвестиционният проект (Конструктивното становище) следва да се подпише и подпечата освен от изготвили я го инженер- конструктор и от лице, упражняващо технически контрол по част Конструктивна.

Всички документи - графични и текстови, по всички части на инвестиционния проект, се подписват и подпечатват от проектанта по съответната част и се съгласуват от проектантите по останалите части.

Документите се приемат от определено длъжностно лице от Възложителя с приемо-предавателен протокол.

Окончателното приемане на проекта се осъществява след одобряване от главния архитект на Общината.

До окончателното приемане на проекта Възложителя има право да върне проекта за корекции с писмо в което се оказва и срок за тяхното отстраняване.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

1. ВЪЗЛОЖИТЕЛЯТ се задължава да създаде на ИЗПЪЛНИТЕЛЯ необходимите условия за изпълнение на възложената работа съгласно този договор.

2. ВЪЗЛОЖИТЕЛЯТ е длъжен да приеме изпълнението на проектите лично или чрез определено от него длъжностно лице, с оглед изискванията на настоящия договор.

3. ВЪЗЛОЖИТЕЛЯТ има право да:

иска корекции по своя преценка;

спира изпълнението на проектните работи, при неспазване на изискванията на предоставеното от него задание/ мерки за енергийна ефективност/;

да контролира дейността на ИЗПЪЛНИТЕЛЯ;

4. ВЪЗЛОЖИТЕЛЯТ при необходимост следва да уведоми и покани ИЗПЪЛНИТЕЛЯ за присъствие на обекта, с цел решаване на определени технически проблеми, възникнали в процеса на строителството.

5.1. ВЪЗЛОЖИТЕЛЯТ има право да откаже да приеме проекта, ако открие съществени недостатъци, които го правят негоден за изпълнение.

5.2. Недостатъците се отстраняват от ИЗПЪЛНИТЕЛЯ за негова сметка и в срок посочен от ВЪЗЛОЖИТЕЛЯ, като за забава дължи неустойка.

6. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на правила и/или нормативи или водят до съществено отклонение от заданието за проектиране.

7. ВЪЗЛОЖИТЕЛЯТ има право във всеки момент от изпълнението на договора да извършва проверка относно качеството на провеждания авторски надзор от ИЗПЪЛНИТЕЛЯ.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1.1. ИЗПЪЛНИТЕЛЯТ се задължава:

* да извърши в срок и в съответствие с изискванията на ВЪЗЛОЖИТЕЛЯ възложената му работа, предмет на настоящия договор при спазване на Законовите разпоредби;
* да изработи проектите така че да отговарят на действащите норматирани изисквания и на заданията /предписаните мерки за ЕЕ/ за проектиране;
* да предоставя нужната информация след поискване от страна на ВЪЗЛОЖИТЕЛЯ за изпълнението на възложената му работа.

1.2. Да поддържа застраховка професионална отговорност в проектирането за целия срок на договора за вреди, причинени на ВЪЗЛОЖИТЕЛЯ или на трети лица вследствие на неправомерни действия или бездействия при или по повод изпълнение на задълженията си по този Договор.

1.3. Да предаде свършената работа окомплектована и съгласувана от компетентните органи, съгласно изискванията на ВЪЗЛОЖИТЕЛЯ.

2. ИЗПЪЛНИТЕЛЯТ отговаря за законосъобразността, качеството, пълнотата и приложимостта на изработения от него проект.

3.1. Когато в заданието за проектиране се внасят изменения от ВЪЗЛОЖИТЕЛЯ и те са неподходящи за правилното изпълнение на възложената работа или не отговарят на нормативните изисквания, ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ и да иска извършване на нужните промени.

3.2. ИЗПЪЛНИТЕЛЯТ отговаря пред другата страна за причинените и вреди, ако не изпълни задължението си по 3.1.

4. ИЗПЪЛНИТЕЛЯТ има право:

4.1.Да иска от Възложителя необходимото съдействие за изпълнение на работата.

4.2.Да иска от Възложителя приемане на работата в срок.

4.3. Да получи договореното възнаграждение, по реда и при условията на този Договор.

5. ИЗПЪЛНИТЕЛЯТ следва непрекъснато да уведомява Възложителя за хода на изпълнение на проектите и реда за тяхното изпълнение.

6. Да съхранява и опазва плановете и другите разработки до приемането им от Възложителя.

7. При нарушени условия за нормално изпълнение на проектните работи (не по собствена вина), незабавно да уведомява възложителя и предявява изискванията си добросъвестно и добронамерено.

8.1. При възражение от страна на Възложителя по изпълнението на договорените работи, същият е длъжен да уведоми ИЗПЪЛНИТЕЛЯ за съвместно разглеждане и отстраняване на възникналите недоразумения.

8.2. ИЗПЪЛНИТЕЛЯТ е длъжен да отстрани за своя сметка допуснатите по негова вина грешки и пропуски.

8.3.Всички санкции наложени на ВЪЗЛОЖИТЕЛЯ, във връзка или по повод по- нататашни дейности, за които отговорен е бил ИЗПЪЛНИТЕЛЯТ, са за сметка на ИЗПЪЛНИТЕЛЯ.

8.4. При наличие на подизпълнители по договора:

8.4.1. Изпълнителят няма право да наема други подизпълнители, освен посочените в офертата му и заявили съгласието си за участие при изпълнение на поръчката, освен в случаите по чл. 45а, ал. 2, т. 3 от ЗОП.

8.4.2. Изпълнителят носи пълна отговорност за качественото и в срок изпълнение на работите, за които е ангажирал подизпълнители.

8.4.3. Изпълнителят сключва договор за подизпълнение с подизпълнителите, посочени в офертата по реда на чл. 45а и чл. 45б от ЗОП в срок до 7 работни дни от датата на сключване на настоящия договор.

8.4.4. До представяне на договора/ите за подизпълнение не се стартира изпълнението на настоящия договор.

8.4.5. Договорът за подизпълнение следва да се изпълняват съгласно разпоредбите на чл. 45а и чл. 45б от ЗОП.

**РАЗДЕЛ V. САНКЦИИ, НЕУСТОЙКИ И ГАРАНЦИИ ЗА ИЗПЪЛНЕНИЕ НА ДОГОВОРА**

1.1.При просрочие на обявения срок за завършване на проектните работи по вина на ИЗПЪЛНИТЕЛЯТ,както и при просрочие на срока даден от Възложителя за нанасяне на корекции, ИЗПЪЛНИТЕЛЯТ заплаща неустойка на Възложителя в размер на 0.5% на ден, но общо не повече от 20% /двадесет процента/ от стойността по възлагателното писмо.

1.2.При констатиране на пропуски на изработените проекти и/или разлики между представени проекти и количествени сметки и/или грешни количествени сметки и/или пропуснати детайли и дейности и други, които са констатирани по време на провеждането на процедурата за избор на строител и по време на изпълнение на строителството ИЗПЪЛНИТЕЛЯТ заплаща неустойка на възложителя в размер до 50% от стойността на извършените проектни работи за конкретния обект, както следва:

1.2.1. При констатиране на пропуски на изработените проекти и/или разлики между представени проекти и количествени сметки и/или грешни количествени сметки и/или пропуснати детайли и дейности и други, довеждащи до промяна на строителната стойност на обекта с повече от три процента, неустойката е в размер на 50% от стойността на извършените проектни работи за конкретния обект.

1.2.2. При констатиране на пропуски на изработените проекти и/или разлики между представени проекти и количествени сметки и/или грешни количествени сметки и/или пропуснати детайли и дейности и други до три процента, неустойката е в размер на 20% от стойността на извършените проектни работи за конкретния обект.

2.1. Гаранцията за изпълнение на договора е в размер на ............................../5% от стойността по договора/.

2.2. ВЪЗЛОЖИТЕЛЯТ има право да усвои изцяло или част от Гаранцията за изпълнение на Договора при неточно изпълнение на задължения по Договора от страна на ИЗПЪЛНИТЕЛЯ, вкл. при възникване на задължение по предходния член, както и при прекратяване на Договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по Договора.

ВЪЗЛОЖИТЕЛЯТ има право да усвои изцяло или част от Гаранцията за изпълнение на Договора при възникване на обстоятелствата на т.1.2. /от настоящия раздел/ независимо, че остатъка от гаранцията не касае конкретния обект/дейност. В този случай Изпълнителя се задължава да поднови дължимия размер на гаранцията за остатъчните дейности в срок до 5 работни дни.

2.3. Ако сумата по гаранцията за изпълнение е недостатъчна, за остатъка възложителят ще реализира правата си по реда на ГПК.

2.4. Гаранцията за изпълнение на договора се освобождавана поетапно спрямо изпълнените дейности при точно и пълно изпълнение на задълженията на Изпълнителя в 30- дневен срок:

2.4.1. частта (60%) от гаранцията обезпечаваща изпълнението на дейности по проектиране на съответниия обект след окончателното приемане(одобряване от главния архитект) на проекта по съответния обект.

2.4.2. частта (40%) от гаранцията обезпечаваща изпълнението на дейности по авторски надзор след въвеждане на съответния обект в експлоатация.

**VI. ЕКИП НА ИЗПЪЛНИТЕЛЯ**

1. За изпълнение на задълженията си по този Договор ИЗПЪЛНИТЕЛЯТ определя екип от проектанти за изпълнение на предмета на договора(предложени в документите за подбор).

2. Замяната на член от екипа е допустима след предварителното писмено съгласие на ВЪЗЛОЖИТЕЛЯ, при наличие на непредвидени обстоятелства, настъпили след сключване на договора, които възпрепятстват съответните лица да изпълняват пълноценно задълженията си, и само ако образованието, квалификацията и уменията на новите членове са еквивалентни или по-добри от тези на предишните.

3. Всички разходи, възникнали поради замяна на член на екипа, са за сметка на ИЗПЪЛНИТЕЛЯТ

**VII.ОСЪЩЕСТВЯВАНЕ НА АВТОРСКИ НАДЗОР ПО ВРЕМЕ НА СТРОИТЕЛСТВОТО**

1. ИЗПЪЛНИТЕЛЯТ ще извърши следните услуги, свързани със строежа:

1.1. Следене точното спазване на одобрения инвестиционен проект, съгласно разпоредбите на ЗУТ и подзаконовите му нормативни актове при изпълнение на строителството;

1.2. Съставяне и/или подписване на становища, актове, протоколи, таблици и заповеди;

1.3. Оказване на техническа помощ и консултации за решаване на проблеми, възникнали в процеса на извършване на СМР в обхвата на проектната част, обект на авторския надзор;

1.4. Участие в съвещания, свързани с извършването на СМР;

1.5. Заверка на екзекутивна документация, съгласно чл. 175, ал. 2 от ЗУТ.

2. С изпълнението на услугите по осъществяване на авторски надзор ИЗПЪЛНИТЕЛЯТ прехвърля авторските си права върху инвестиционния проект на ВЪЗЛОЖИТЕЛЯ.

3. Цената за авторски надзор представлява цялостното и окончателно възнаграждение за извършване на авторския надзор. То включва цената на финансовия риск, всички разходи за изпълнение, разноски за заплащане на труда на лицата, включени в екипа, за поддръжка на застраховката на професионалната отговорност, по смисъла на ЗУТ, както и застраховка за обезпечаване на отговорностите за конкретен обект по смисъла ЗУТ и няма да бъде променяно при изменения на Инвестиционния проект или предсрочно изпълнение на Строежа.

4. В случаите, когато е необходимо допълнително изготвяне на детайли и допълнения към работния проект, същите са за сметка на ИЗПЪЛНИТЕЛЯ

5. Изпълнителят потвърждава, че Цената за изпълнение на авторския надзор е единственото възнаграждение за изпълнение на авторски надзор по Договора и ВЪЗЛОЖИТЕЛЯТ не дължи на ИЗПЪЛНИТЕЛЯТ каквито и да било други суми.

6.При прекратяване на действието на Договора не по вина на ИЗПЪЛНИТЕЛЯТ, същият има право да получи частта от Цената за изпълнение на Договора, съответстваща на извършените консултантски услуги до момента на прекратяване.

7. Физическите лица, които ще осъществяват авторския надзор следва да бъдат проектантите, изготвили съответните части на проекта, освен ако това е обективно невъзможно.

8. ВЪЗЛОЖИТЕЛЯТ се задължава:

8.1. Да предоставя на ИЗПЪЛНИТЕЛЯ необходимите и налични документи и данни, намиращи се при ВЪЗЛОЖИТЕЛЯ, необходими за изпълнение на услугите.

8.2. ВЪЗЛОЖИТЕЛЯТ е длъжен в срок от 5 /пет/ работни дни да реагира на писмено поставени въпроси, искани документи, срещи и др. от ИЗПЪЛНИТЕЛЯ.

8.3. Да окаже на ИЗПЪЛНИТЕЛЯ необходимото съдействие за изпълнение на услугите.

8.4. Да разплати извършените услуги по реда и условията посочени в Договора.

8.5. ВЪЗЛОЖИТЕЛЯТ отговаря за своевременното организиране и извършване на необходимите действия към съответните специализирани контролни органи, експлоатационни дружества, организации и служби, свързани с получаване на необходимите договори, становища, разрешения, удостоверения и съгласуване за изграждането на строежа и въвеждането му в експлоатация.

9. ИЗПЪЛНИТЕЛЯТ се задължава:

9.1. Да извърши в договорения срок услугите, в съответствие с изискванията на ВЪЗЛОЖИТЕЛЯ, условията на този Договор и при спазване на Законовите разпоредби.

9.2. Да действа с грижата на добрия търговец, с необходимото старание и експедитивност и незабавно да информира в писмен вид ВЪЗЛОЖИТЕЛЯ за възникнали обстоятелства, които изискват решение от негова страна.

9.3. Да поддържа за срок до въвеждане на Строежа в експлоатация – застраховка по смисъла на ЗУТ или еквивалентен в размер равен на стойността по договора за изпълнение на строежите;

9.4. Да поддържа през целия срок на договора за изпълнение - застраховка по чл. 171, ал.1 от ЗУТ на професионална отговорност за вреди, причинени на ВЪЗЛОЖИТЕЛЯ, или на други участници в строителството, или на трети лица вследствие на неправомерни действия или бездействия при или по повод изпълнение на задълженията си по този Договор.

9.5. Да съставя до 5-то число на месеца доклад за изпълнението на услугите по Договора за предходния месец до въвеждане на строежа в експлоатация, които представя на ВЪЗЛОЖИТЕЛЯ.

9.6. Да подписва всички актове и протоколи по време на строителството, необходими за оценка на строежа, съгласно ЗУТ и Наредба № 3 от 31.07.2003г. за съставяне на актове и протоколи по време на строителството (обн. ДВ. бр.72 от 15 Август 2003г. с последващите изменения и допълнения);

9.7. Да информира незабавно в писмен вид ВЪЗЛОЖИТЕЛЯ за възникнали обстоятелства, които изискват решение от негова страна съгласно настоящия Договор, Договора с ИЗПЪЛНИТЕЛЯ на строежа или Законовите разпоредби, включително при получаване на информация или искане от ИЗПЪЛНИТЕЛЯ на строежа или при неизпълнение от страна на ИЗПЪЛНИТЕЛЯ на строежа.

9.8. Да дава мотивирани писмени указания, становища, обяснения и други на участниците в строителството.

9.9. Преди влагането на материали и елементи, предмет на архитектурното решение, ИЗПЪЛНИТЕЛЯТ е длъжен да издаде писмено разрешение на ИЗПЪЛНИТЕЛЯ на строежа, по представени от него мостри.

9.10. Да извършва при необходимост промени на Инвестиционния проект и да предоставя допълнителни детайли или други чертежи.

9.11. Да осигурява при необходимост присъствието на проектант на строежа за осъществяване на авторски надзор.

9.12. ИЗПЪЛНИТЕЛЯТ е длъжен да съхранява всички документи по изпълнението на настоящия договор в сроковете, предвидени в нормативен акт или в срок, съгласно разпореждане на ВЪЗЛОЖИТЕЛЯ.

9.13. ИЗПЪЛНИТЕЛЯТ е длъжен да предостави възможност и да осигурява достъп за извършване на проверки на място.

9.14. ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението на строежите и за предприетите мерки за тяхното решаване.

9.15. ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място.

9.16. ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

9.17. ИЗПЪЛНИТЕЛЯТ се задължава да консултира ВЪЗЛОЖИТЕЛЯ по всички въпроси, свързани с техническото изпълнение на обекта и при възникването на технически проблем да дава на ВЪЗЛОЖИТЕЛЯ своето обосновано становище за решение на проблема.

9.18. ИЗПЪЛНИТЕЛЯТ се задължава при възникване на непредвидени работи (непредвидени работи са видове и/или количества работи, които не са включени в Инвестиционния проект и Количествено – стойностната сметка, но чието изпълнение е доказано необходимо за пълното и качественото изпълнение на строежа) да състави обосновано становище (чрез издадена съответна Заповед в Заповедната книга и/или чрез съществена и/или несъществена промяна в инвестиционния проект); да представи описание на необходимостта от изработването на съответния вид работа; да състави и подпише отделна заверена количествена сметка.

10. ИЗПЪЛНИТЕЛЯТ се задължава да вписва всички предписания и заповеди, свързани с изпълнението на СМР, в заповедната книга на строежа, която се съхранява на строежа от ИЗПЪЛНИТЕЛЯ по Договора за изпълнение на СМР.

11. ИЗПЪЛНИТЕЛЯТ е длъжен да завери екзекутивната документация.

12. ИЗПЪЛНИТЕЛЯТ не носи отговорност за забава на изпълнението на услугите, когато забавата се дължи на неизпълнение на задълженията на изпълнителя на строежа.

**VIII. ПРЕКРАТЯВАНЕ НА ДОГОВОРА**

1. Действието на този договор се прекратява:

* с изпълнение на задълженията на страните по договора;
* по взаимно съгласие между страните;
* при настъпване на обективна невъзможност за изпълнение на възложената работа;
* с изтичане срока на договора;
* при изчерпване на финансовите средства по Националната програма за енергийна ефективност на многофамилните жилищни сгради;
* ако изпълнителят бъде обявен в несъстоятелност;
* при прекратяване с ликвидация на юридическото лице-изпълнител;
* при неосигуряване на финансиране по договора;
* при неналична гаранция за изпълнения в размер на ..................... ;

1. Възложителят има право да прекрати действието на договора едностранно с 14-дневно писмено предизвестие в следните случаи:

а) ако изпълнителят бъде обявен в несъстоятелност;

б) при прекратяване с ликвидация на юридическото лице-изпълнител;

в) При пълно неизпълнение, при три или повече случая на забавено или неточно изпълнение на договорните задължения от страна на Изпълнителя.

1. Възложителят може да прекрати настоящия договор, ако в резултат на обстоятелства, възникнали след сключването му, не е в състояние да изпълни задълженията си. В този случай Възложителят дължи заплащане на извършената до момента работа.

**ІХ. КОНТРОЛ НА ИЗПЪЛНЕНИЕТО**

1. Контролът по изпълнението на услугата, предмет на настоящия договор се осъществява от назначена от Възложителя комисия от длъжностни лица на общинска администрация - Харманли.

**Х. КОНФЛИКТ НА ИНТЕРЕСИ**

1.Конфликт на интереси

1.1. Изпълнителят трябва да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на договора. Такъв конфликт на интереси би могъл да възникне в частност във връзка с икономически интерес, политическо или национално пристрастие, семейна или емоционална обвързаност, или всяка друга приложима връзка или споделен интерес с други лица които могат да влияят върху изхода на провежданите процедури за избор на изпълнители. Възложителят трябва да бъде уведомен незабавно за всеки конфликт на интереси, който се появи по време на изпълнението на договора.

1.2. Възложителят си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо. Изпълнителят трябва да направи така, че неговите служители, включително и ръководните кадри, не са поставени в ситуация, която може да доведе до конфликт на интереси. Изпълнителят се задължава да смени, незабавно и без компенсация от Възложителя, всеки свой служител, който е изложен на такава ситуация.

1.3. Изпълнителят трябва да се въздържа от всякакви контакти, които биха компрометирали неговата независимост, или независимостта на персонала му. Ако Изпълнителят не поддържа такава независимост, Възложителят може да прекрати договора.

**ХІ**. НЕПРЕОДОЛИМА СИЛА

1. В случай, че някоя от страните не може да изпълни задълженията си по този договор поради непредвидено или непредотвратимо събитие от извънреден характер възникнало след сключване на договора, тя е длъжна в 7-дневен срок писмено да уведоми другата страна за това.
2. Докато трае непреодолимата сила, изпълнението на задълженията и свързаните с тях насрещни задължения се спира и срокът на договора се удължава с времето, през което е била налице непреодолимата сила.
3. Страните възобновяват изпълнението на задълженията си по настоящия договор веднага щом е възможно след отпадане на непреодолимата сила. Ако тя трае толкова, че Възложителят вече няма интерес от изпълнението, той има право да прекрати договора. Това право има и изпълнителят.
4. Под непреодолима сила се разбира обстоятелства от извънреден характер, които Възложителят и/или Изпълнителят при полагане на дължимата грижа не е могъл или не е бил длъжен да предвиди или предотврати.
5. Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.
6. Когато непреодолимата сила продължи повече от 30 (тридесет) дни, всяка от страните може да поиска договорът да бъде прекратен.

**ХІІ. ДОПЪЛНИТЕЛНИ РАЗПОРЕДБИ**

За неуредени с настоящия договор въпроси се прилагат разпоредбите на действащото законодателство на Република България.

Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и стават неразделна част от договора.

В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

За валидни адреси за приемане на съобщения, свързани с настоящия договор се смятат :

Възложител: гр. Харманли 6450, пл. „Възраждане”№1, e-mail: [obshtina@harmanli.bg](mailto:obshtina@harmanli.bg), тел.0373/ 82015, факс: 0373/ 82525

Изпълнител:: ..................................................................................................

Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в четири еднообразни екземпляра - три за Възложителя и един за Изпълнителя.

Неразделна част от настоящия договор са следните приложения:

Техническа спецификация

Приложение № 3 – Техническо предложение на ИЗПЪЛНИТЕЛЯ;

Приложение № 4 – Ценово предложение на ИЗПЪЛНИТЕЛЯ;

Приложение № 20 – Възлагателно писмо за стартиране изпълнението на дейностите по конкретната сграда

ВЪЗЛОЖИТЕЛ: ………………………. ИЗПЪЛНИТЕЛ:…………………….

МИХАИЛ ЛИСКОВ

Кмет на Община Харманли

Гл. счетоводител: ……………………..

НИКОЛАЙ КОЛЕВ

Съгласувано с юрист:………………

**Приложение № 20**

**Към договор за услуга №………..**

ДО

„……………………………, ЕИК …………………, със седалище и адрес на управление, представлявано от …………………………., наричано по-долу за краткост – ИЗПЪЛНИТЕЛ,

**Възлагателно писмо**

**за стартиране изпълнението на дейностите по конкретна сграда**

Община Харманли със седалище и адрес на управление- гр.Харманли пл.”Възраждане” № 1, БУЛСТАТ 000903939, представлявана от Михаил Христов Лисков - Кмет на Общината и Николай Димитров Колев – Гл. счетоводител, наричана по-долу за краткост ВЪЗЛОЖИТЕЛ

на основание т.4 от Раздел ІІ на договор № ………………………., Ви указвам в срок от .......... календарни дни считано от датата на получаване на настоящето писмо да извършите услугата предмет на договора, като изготвите и предадате необходимите документи в обхват и съдържание съгласно техническата спецификация, техническото предложение и договора за следната сграда:

бл. №, …………, ж.к. …………………………………………, бр. входове, апартаменти ………………………………..РЗП, идентификатор…………………………………/ описва се подробно сградата/ . За извършване на дейностите по НПЕЕМЖС по тази сграда има сключен договор №………………… между СС и Община Харманли.

Съгласно договорената в раздел ІІ цена- общата стойност на услугата предмет на договора е в размер на ……………………………без вкл.ДДС, изчислена по следния начин :

(............ лв. без ДДС на кв. м. РЗП х ………. кв.м. РЗП) + (………лв. за …….бр. сгради) = …………..лв.

Съгласно същия раздел, за получаване на авансово плащане в размер на 35% /тридесет и пет процента/ равняващ се на ………….лв без ДДС , следва да представите оригинална данъчна фактура и запис на заповед за цялата стойност на авансовото плащане.

Записът на заповед се освобождава след окончателното плащане за конкретната сграда.

Изпълнението на услугата и предаването на готовия продукт е съгласно клаузите на договора.

ВЪЗЛОЖИТЕЛ: ИЗПЪЛНИТЕЛ:…………………….

КМЕТ: ……………………….

Гл. счетоводител: …………………….. Дата:.....................